NHF Region Øst

**AU referat nr.7**

 Tidspunkt: Mandag 8. februar 2016

 Møtetid: Kl. 1500 - 1800

 Sted: Idrettens Hus, Strømmen

 Referent: Karin Hansen

|  |  |  |  |  |
| --- | --- | --- | --- | --- |
| **Navn** |  | Tilstede | Forfall | Merknad |
| Odd Granerud  | Leder | X |  |  |
| Anne Berit Lund Haube | Nest leder | X |  |  |
| Svein Storjord | Styremedlem | X |  |  |
|  |  |  |  |  |
|  |  |  |  |  |
|  |  |  |  |  |
| Karin Hansen | Daglig leder | X |  |  |
|  |  |  |  |  |

**Saksoversikt:**

**21/14-16: Regionstinget 2016 diskusjon og vedtaksak**

**22/14-16: Landsturneringa 2017 diskusjon og vedtaksak**

**23/14-16: Regnskap 2015 vedtaksak**

**24/14-16: Spilltilbudet 2016-2017 diskusjon og vedtak sak**

**25/ 14-16: Sesongreglementet Diskusjon og vedtak sak**

**26/ 14-16: Revidert budsjett 2016 Vedtaksak**

**27/ 14-16: FR møte 4. mars Diskusjon og vedtak sak**

**Info:**

Administrasjonens svar på utfordringen fra RS møte i Polen om endringer i spilltilbudet sett ift frafall.

Vedlegget ble gjennomgått på møtet. Saken settes opp på RS møte 29.02.

**21/14-16: Regionsting 2016**

Administrasjonen la frem tidsplan for Regionstinget etter innspill på siste styremøte. AU tok en gjennomgang og oversender det til RS møte

Odd ga en orientering og status på medlemmene i dagens valgkomite og videre forslag til fremdrift mot regionstinget.

Hedersmerker

Vedlagt innkallinga lå de forslagene som foreligger pr dd. Oversikten på de som allerede har fått utmerkelse fra Region Øst fulgte også med innkallinga. AU tok en gjennomgang og laget en innstilling på kandidater.

Handlingsplanen

Svein hadde sendt ut ajourført utgave av del 3 som ble behandlet i Polen. AU så gjennom og fikk noen innspill.

Forslag til regionstinget

Vedlagt innkallinga fulgte et oppsett over de forslagene som styret gikk for på sitt siste møte i Polen. Gjelder Regionens lov og kampreglement. AU gikk gjennom og tok en sjekk på om dette er ihht RS sine innspill i Polen.

Kampreglementet fulgte med innkallinga og styrets forslag er satt opp med rød skrift.

**AU vedtak i sak nr. 21:**

AU hadde en gjennomgang av Handlingsplan ift del 3 i strategiplanen. AU vedtok den med de innspillene som kom frem og ba om at disse innarbeides i dokumentet til vedtak i RS møte 29.02.

Styret tok informasjonen rundt valgkomiteen til etterretning og ble videre enige om fremdriften til tinget.

Hedersmerker, her vedtok AU en innstilling til RS og saken settes opp på neste styremøte.

AU vedtok de forslagene som skal fremmes på regionstinget slik de ble lagt frem på møtet med et par tillegg som innarbeides i saksdokumentet -saken settes opp på neste RS møte.

Form og tidsplan på regionstinget ble vedtatt og følges opp av administrasjonen. Gruppearbeidene legges frem fra daglig leder på RS møte i mars.

**22/14-16: Landsturneringa 2017**

AU fikk en orientering om denne turneringa som skal avholdes i Akershus 2017 – første helga i september.

RØ skal arrangere denne i samarbeid med AFK administrativt. I tillegg til dugnads innsats fra Ull/Kisa da arrangementet er lagt til UKI arena med en hall med 3 flater og fotballbaner ute. Thon hotell , 2stk ved «stjerna» på Jessheim er booket til å overnatte og bespise/bankett alle deltakere. Antall deltakere er 1600 – 2000 stk. Det er ønskelig at styrelederne i henholdsvis AFK og RØ tar rollen som ledere av turneringa. Gro Langdalen (leder i AFK) har allerede sagt ja. Ber om at AU tiltrer dette og formelt oppnevner Odd Granerud til dette.

**AU-vedtak i sak nr. 22**

AU tok informasjonen til etterretning og oppnevnte styreleder som leder av arrangementet på vegne av RØ. RS orienteres om saken på møte 29. februar

**23/ 14-16: Regnskap 2015**

Vedlagt innkallinga til AU fulgte regnskapet for 2015. Dette viser et resultat på minus kr.398.000,- mot et revidert budsjett på minus kr. 347.446,-.

Egen forklaring på årsregnskapet fulgte med innkallinga sammen med noterapport og balansen. Anne Berit tok en gjennomgang med AU.

Aldersfordelt saldoliste på kunder og leverandører fulgte også med. Daglig leder orienterte om egen nedbetalingsavtale med 2 klubber som har mye utestående.

 **AU-vedtak i sak nr. 23**

AU tok informasjonen og regnskapsrapportene til etterretning og setter saken opp i RS møte med anbefaling om godkjenning fra regionstyret. Regionens andel felles gjeld Nord, kommer som en ekstra utgift som tas på 2015. 2 av regionens klubber blir tett fulgt opp ift utestående og har egen nedbetalingsavtale med NHF og regionen.

**24/14-16: Spilltilbudet 2016 – 2017**

 Spilltilbudet for neste sesong legges frem med følgende endringer ift sist sesong:

* Endring i spille tiden for J/G 9 år, som spiller på stor bane med 5 + 1 spillere. Egen undersøkelse ift avviklingsmodell
* J/G 11 år som tidligere, men mye tydeligere informasjon m/egne møter for alle trenere i forkant
* J/G 14 får egen temaserie i tillegg (som for J/G 12 og 13)
* Flyball, her vil man få mulighet til å stille med 5 innbyttere (3 tidligere)
* Comeback cup – veldig usikker på hva vi kan få til, men ønsker å prøve en sesong til
* KIA cup – som tidligere, men her må vi begrense påmeldinga
* IØR cup – som før, men senior klassen deles i 2 nivåer (hvis påmeldinga gir grunnlag for dette)

 **AU vedtak i sak nr. 24**

AU tok informasjonen til etterretning og anbefaler de endringene som ble lagt frem. J/G 9 år settes opp av administrasjonen, etter innspill på brukerundersøkelsen. Saken settes opp på RS møte 29.02 sammen med innspill rundt serie/spill modell for J/G 12 år.

**25/ 14-16: Sesongreglementet 2016 – 2017**

Sesongreglementet lå ved innkallinga og RØD SKRIFT viser endringer som foreslås.

 Pkt. 1

 Kun en presisering

 Pkt. 4

Kun en presisering av HVA som skjer når en klubb har 2 lag i laveste divisjon

Pkt. 6

Først kun et par endringer for å være ihht nytt IT verktøy og en presisering av at RØ også setter opp dommere i 3. divisjon. Pkt. 7

Kun 2 steder med presiseringer

Pkt. 8

(KUN HVIS endring på tinget AT KLUBBENE SELV DØMMER J/G 11år)

Endres til å bli ihht vedtak som gjøres på tinget ift beregning av kvotedommere ( fom J/G 12 år som er forslaget)

i tillegg må det inn at dommerforfall meldes også for 3. div som blir regionserie fom ses 2016/17

Punkt 9

Retningslinjer for utbetaling av dommere

Her ber daglig leder om en endring da vi mener det er riktig å gå over til å utbetale dommere pr bank innen 5 virkedager etter kamp. Ref andre regioner som allerede gjør dette og det er flere andre gode grunner til å innføre dette. (vanskeligere å gjøre underslag/ ta av kassa – lettere å gå etter om håndballen/klubbene driver ihht offentlige lover/regler)

NY egen tekst vil komme inn i sesongreglementet –i tillegg vil man utarbeide egne hjelpedokumenter for klubbene og dommerne på hvordan man skal håndtere dette i praksis.

Punkt 12. Dommerhonorarer

Region øst har bedt om en oversikt om hva de andre regionene har av honorarer før vi gir en endelig anbefaling, men regner med å ha dette klart til styremøte 29. OM det bør gjøres noen endringer.

Punkt 16 Gebyrer

WO aldersbestemte lag kr. 500,-

WO senior og J/G 33 kr. 1.000,- 1. gang

WO senior og J/G 33 kr. 2.000,- 2. gang

**AU-vedtak i sak nr. 25**

AU tiltrer og anbefaler de forslagene som kommer fra administrasjonen. Ber om at RS vedtar disse og at administrasjonen retter teksten i sesongreglementet.

Pkt 8 endres om det vedtas en endring i beregning av kvotedommere på regionstinget. Dette er regulert i Kampreglementet og må vedtas på regionstinget.

**26/ 14-16: Revidert budsjett 2016**

Revidert budsjett for 2016 legges frem med et resultat

på pluss kr. 48.862,-.

Bakgrunnen / grunnlaget for dette ble gjennomgått også i Polen når styret vedtok rammebudsjettene for 2017 og 2018 som igjen bygger på reviderte tall for 2016. Nå er tallene for 2015 kommet slik at administrasjonen kan legge frem dette som konkret forslag. Anne Berit har gjennomgått dette før møtet.

I tillegg vedtok styret på sitt møte i Polen å gi klubbene en mulighet til å søke midler til å realisere inntil 2 beach anlegg pr år i perioden – 2 x 100.000 eller 25.000 til oppgradering av beach anlegg. Dette betyr at styret må vedta å bruke inntil kr. 250.000 ekstra pr år i 2016, 2017 og 2018 til dette formålet. Dette er lagt inn i handlingsplanen del 3. punkt D: Anlegg.

 **AU-vedtak i sak nr. 26**

AU anbefaler det fremlagte reviderte budsjettet for 2016 med beregnet resultat på pluss kr. 48.862,- til RS.

Videre anbefaler AU at RS også vedta at det i tillegg kan brukes inntil kr. 250.000,- pr år i 2016, 2017 og 2018 for å gi støtte til Beach anlegg.

**27/14 -16: FR møte 4. mars**

 Saksliste til møtet er sendt ut fra NHF og frist for å melde inn saker fra regionene er satt til 10. februar.

Følgende saker er satt opp til behandling og vedtak.

* Frikjøp av presidentskap

Ref FS sak nr 079 fra møte i Polen:

 **Saksnr: 079/15-17 Frikjøp av presidentskap**

Behandlingsinstans: Forbundsstyret

Hovedområde: Organisasjon

Saksinnleder: Organisasjonssjefen

Det vises til FS-sak 070/15-17:

*Det vises til protokoll fra Håndballtinget 2015 og vedtak i sak 7.4.2 vedrørende frikjøp av president/presidentskap. I henhold til tingvedtak skal et forslag fremlegges for Forbundsrådet i løpet av 1. kvartal 2016. Det betyr at saken settes på agendaen til FR-møtet 4. mars 2016. Forbundsstyret diskuterer saken for videre saksutredning i GS.*

*FS-vedtak i saken: sak 070/15-17:*

*Forbundsstyret gir GS i oppdrag å utrede saken frem mot styremøtet i Polen for sluttbehandling og sakspapirer til Forbundsrådsmøtet i mars.*

Organisasjonssjefen la i møtet legge frem eksempler på hvordan enkelte andre særforbund har valgt frikjøp og ikke, samt skisserte aktuelle oppgaver til president og «stillingsbrøk» basert på hvordan enkelte andre særforbund praktiserer dette.

Innenfor NHFs strategier har vi over tid ønsket å styrke den politiske dialogen med for eksempel NIF og det politiske Norge sentralt og regionalt (f eks KUD og andre politiske miljøer). For at vi raskere skal nå våre mål nedfelt i Strategiplanen, er det til tider behov for større involvering fra vår politiske ledelse. Et eventuelt frikjøp kan ergo være med på muliggjøre dette. Det er viktig med en god rolle- og oppgavebeskrivelse som grunnlag for et frikjøp, og tydelige definisjoner av dette i forhold til organisasjonen for øvrig. Et frikjøp kan legge gjelde både president eller visepresidenter, slik at dette ikke legger for sterke føringer på presidentrollen isolert i forhold til arbeidet som skal gjøres av Valgkomiteen.

|  |
| --- |
| **FS-vedtak i saksnr 079/15-17:** Forbundsstyret ber GS om å forberede et saksfremlegg til Ledermøtet 4. mars. I all hovedsak vil det være sakspapirene som blir fremlagt i FS-møtet med erfaring fra andre særforbund, samt de momenter som fremkom i styrets drøftinger. Dersom Forbundsrådet vedtar frikjøp av president/presidentskapet, implementeres dette i tråd med Forbundsrådets vedtak og når dette er praktisk mulig. Forbundsstyret ber om at kostnader til dette inntas i det ordinære driftsbudsjettet. Parallelt bes Forbundsrådet om å ta stilling til en mellomfinansiering av frikjøpet i samarbeid med regionene.  |

* Vedlegg til saken: RØ sitt forslag på HT 2015 og vedtak i saken den gang – 2 sider
* Mandat for nasjonal ledergruppe

Selve forslaget er ikke sendt ut pr dd – kommer vel med møtepapirene –

* Videre arbeid med strategidokumentet

Det samme gjelder for sakspapirer i denne saken

Disse 3 sakene står allerede i siste offisielle FS referatet og i foreløpig innkalling til leder møte.

**AU- vedtak i sak nr. 27**

AU diskuterte de to første sakene til ledermøte, men setter saken opp på RS møte 29.02 da man regner med at endelige sakspapirer er kommet ut.